# Αντιμετώπιση προβλημάτων

# IC Recorder ICD-PX333/PX333F

## Λίστα μηνυμάτων

Ακολουθήστε τις παρακάτω οδηγίες αν εμφανιστεί ένα μήνυμα στην οθόνη.

#### HOLD

Όλες οι λειτουργίες κουμπιών απενεργοποιούνται, επειδή η συσκευή ψηφιακής εγγραφής βρίσκεται στην κατάσταση HOLD για την αποφυγή ακούσιων λειτουργιών. Μετακινήστε το διακόπτη HOLD•POWER ON/OFF προς το κέντρο για να ελευθερώσετε τη συσκευή ψηφιακής εγγραφής από την κατάσταση HOLD.

(Ανατρέξτε στο θέμα "Κατάργηση της λειτουργίας HOLD".)

#### Low Battery

Οι μπαταρίες έχουν εξαντληθεί. Αντικαταστήστε τις παλιές αλκαλικές μπαταρίες LR03 (μέγεθος AAA) με καινούριες. Επίσης, αντικαταστήστε τις παλιές επαναφορτιζόμενες μπαταρίες με καινούριες.

(Ανατρέξτε στο θέμα "Τοποθέτηση μπαταριών".)

#### Memory Card Error

Παρουσιάστηκε σφάλμα κατά την τοποθέτηση κάρτας μνήμης στην υποδοχή της κάρτας μνήμης. Αφαιρέστε την και προσπαθήστε να την τοποθετήσετε ξανά. Αν το μήνυμα συνεχίζει να εμφανίζεται, χρησιμοποιήστε νέα κάρτα μνήμης.

#### Memory Card Not Supported

- Έχει τοποθετηθεί κάρτα μνήμης που δεν υποστηρίζεται από τη συσκευή ψηφιακής εγγραφής.

  (Ανατρέξτε στο θέμα "Πληροφορίες για τη συμβατή κάρτα μνήμης".)

- Έχει τοποθετηθεί κάρτα μνήμης M2™ που δεν υποστηρίζεται από τη συσκευή ψηφιακής εγγραφής.

  (Ανατρέξτε στο θέμα "Πληροφορίες για τη συμβατή κάρτα μνήμης".)

#### Read Only Memory Card

Τοποθετείται κάρτα μνήμης μόνο για ανάγνωση. Με τη συσκευή ψηφιακής εγγραφής δεν μπορεί να χρησιμοποιηθεί κάρτα μνήμης μόνο για ανάγνωση.

#### Memory Card Locked

Η κάρτα μνήμης διαθέτει προστασία από εγγραφή. Με τη συσκευή ψηφιακής εγγραφής δεν μπορεί να χρησιμοποιηθεί κάρτα μνήμης με προστασία από εγγραφή.

#### Memory Card Access Denied

Καθώς έχει τοποθετηθεί κάρτα μνήμης που περιλαμβάνει λειτουργία ελέγχου πρόσβασης, δεν είναι δυνατή η χρήση της.

#### Memory Full

Η υπόλοιπη χωρητικότητα μνήμης της συσκευής ψηφιακής εγγραφής δεν επαρκεί. Διαγράψτε μερικά αρχεία πριν από την εγγραφή.

(Ανατρέξτε στο θέμα "Διαγραφή αρχείου".)

#### File Full

Όταν υπάρχει ήδη ο μέγιστος αριθμός αρχείων στον επιλεγμένο φάκελο ή ο συνολικός αριθμός των αρχείων που είναι αποθηκευμένα στη συσκευή ψηφιακής εγγραφής έχει υπερβεί το μέγιστο όριο, δεν μπορείτε να εγγράψετε νέο αρχείο. Διαγράψτε μερικά αρχεία πριν από την εγγραφή.

(Ανατρέξτε στο θέμα "Διαγραφή αρχείου".)

#### File Damaged

Δεν είναι δυνατό να αναπαράγετε ή να επεξεργαστείτε αρχεία, επειδή τα δεδομένα του επιλεγμένου αρχείου είναι κατεστραμμένα.

#### Format Error

Δεν είναι δυνατή η ενεργοποίηση της συσκευής ψηφιακής εγγραφής με τη χρήση του υπολογιστή επειδή δεν υπάρχει αντίγραφο του αρχείου ελέγχου που απαιτείται για τη λειτουργία. Μορφοποιήστε τη συσκευή ψηφιακής εγγραφής με τη λειτουργία μορφοποίησης στο μενού. Μη χρησιμοποιείτε τον υπολογιστή σας για να μορφοποιήσετε τη συσκευή ψηφιακής εγγραφής.

(Ανατρέξτε στο θέμα "Μορφοποίηση της μνήμης (Format)".)

#### Process Error

- Η συσκευή ψηφιακής εγγραφής απέτυχε κατά την προσπάθεια πρόσβασης στη μνήμη. Αφαιρέστε και στη συνέχεια τοποθετήστε ξανά τις μπαταρίες.
- Αποθηκεύστε ένα αντίγραφο ασφάλειας των δεδομένων σας και μορφοποιήστε τη συσκευή ψηφιακής εγγραφής με τη χρήση του μενού.

  (Ανατρέξτε στο θέμα "Μορφοποίηση της μνήμης (Format)".)

- Το όνομα αρχείου έχει το μέγιστο αριθμό χαρακτήρων. Ίσως να μην είναι δυνατό να διαιρέσετε ή να μετακινήσετε το αρχείο.

#### Stop and Reinsert Memory Card

Τοποθετήθηκε κάρτα μνήμης κατά τη διάρκεια εγγραφής ή αναπαραγωγής.

Αφαιρέστε την κάρτα μνήμης και τοποθετήστε την ενώ η συσκευή ψηφιακής εγγραφής βρίσκεται στη λειτουργία διακοπής.

#### Set Date&Time

Ρυθμίστε το ρολόι, διαφορετικά δεν μπορείτε να ρυθμίσετε την ειδοποίηση.

(Ανατρέξτε στο θέμα "Ρύθμιση του ρολογιού χρησιμοποιώντας το μενού". )

#### Track Marks are Full

Μπορείτε να ορίσετε μέχρι και 98 ενδείξεις κομματιού για ένα αρχείο. Ακυρώστε τις ανεπιθύμητες ενδείξεις κομματιού.

(Ανατρέξτε στο θέμα "Διαγραφή ένδειξης κομματιού".)

#### No File

Ο επιλεγμένος φάκελος δεν περιέχει κανένα αρχείο. Κατ' επέκταση, δεν μπορείτε να μεταφέρετε αρχεία ούτε να ρυθμίσετε μια ειδοποίηση κτλ.

#### No Track Marks

Δεν υπάρχουν ενδείξεις κομματιού όταν προσπαθείτε να διαγράψετε μια ένδειξη ή ενδείξεις κομματιού ή να διαιρέσετε ένα αρχείο σε όλα τα σημεία με ένδειξη κομματιού.

#### Low Battery Level

Δεν μπορείτε να μορφοποιήσετε τη μνήμη ή να διαγράψετε όλα τα αρχεία σε έναν φάκελο επειδή η ισχύς της μπαταρίας δεν επαρκεί. Αντικαταστήστε τις παλιές αλκαλικές μπαταρίες LR03 (μέγεθος AAA) με καινούριες. Επίσης, αντικαταστήστε τις παλιές επαναφορτιζόμενες μπαταρίες με καινούριες.

(Ανατρέξτε στο θέμα "Τοποθέτηση μπαταριών".)

#### Already Set

- Το επιλεγμένο αρχείο έχει ήδη ρυθμιστεί για αναπαραγωγή ειδοποίησης. Επιλέξτε το άλλο αρχείο.
- Μπορείτε να ρυθμίσετε την αναπαραγωγή ενός αρχείου ως ειδοποίηση κατά μια ημερομηνία και ώρα που έχει οριστεί προηγουμένως σε διαφορετικό αρχείο. Αλλάξτε τη ρύθμιση ειδοποίησης.

(Ανατρέξτε στο θέμα "Αναπαραγωγή ενός αρχείο σε μια επιθυμητή ώρα με τη χρήση ειδοποίησης".)

#### Past Date/Time

Ρυθμίσατε την ειδοποίηση σε χρόνο που έχει ήδη παρέλθει. Ελέγξτε την ειδοποίηση και ρυθμίστε την κατάλληλη ημερομηνία και ώρα.

(Ανατρέξτε στο θέμα "Αναπαραγωγή ενός αρχείο σε μια επιθυμητή ώρα με τη χρήση ειδοποίησης".)

#### File Protected

Το επιλεγμένο αρχείο προστατεύεται ή είναι αρχείο "Read only". Δεν μπορείτε να το σβήσετε. Ακυρώστε την προστασία στη συσκευή ψηφιακής εγγραφής ή το χαρακτηριστικό "Read only" στον υπολογιστή σας για να επεξεργαστείτε το αρχείο με τη χρήση της συσκευής ψηφιακής εγγραφής.

(Ανατρέξτε στο θέμα "Προστασία αρχείου".)

#### Settings are Full

Όταν έχετε ήδη αποθηκεύσει 30 ραδιοφωνικούς σταθμούς FM στη μνήμη της συσκευής ψηφιακής εγγραφής, δεν είναι δυνατό να προεπιλέξετε έναν νέο ραδιοφωνικό σταθμό FM (μόνο ICD-PX333F).

(Ανατρέξτε στο θέμα "Αυτόματη προεπιλογή ραδιοφωνικών σταθμών FM (μόνο ICD-PX333F)" και "Χειροκίνητη προεπιλογή ραδιοφωνικών σταθμών FM (μόνο ICD-PX333F)".)

#### Set Add/Overwrite

Το "Add/Overwrite" στο μενού έχει ρυθμιστεί σε "OFF". Δεν είναι δυνατή η προσθήκη εγγραφής σε επανεγγραφή.

(Ανατρέξτε στο θέμα "Προσθήκη εγγραφής σε αρχείο που έχει ήδη εγγραφεί (Add)" και στο θέμα "Προσθήκη επανεγγραφής κατά τη διάρκεια της αναπαραγωγής (Overwrite)".)

#### Unknown Data

- Αυτά τα δεδομένα δεν βρίσκονται σε μορφή αρχείου που υποστηρίζεται από τη συσκευή ψηφιακής εγγραφής. Η συσκευή ψηφιακής εγγραφής υποστηρίζει μόνο αρχεία MP3 (.mp3).

  (Ανατρέξτε στο θέμα "Σχεδιασμός και προδιαγραφές".)

- Δεν είναι δυνατή η αναπαραγωγή αρχείων που προστατεύονται από πνευματικά δικαιώματα.

#### Invalid Operation

- Δεν είναι δυνατό να διαιρέσετε ή να ορίσετε μια ένδειξη κομματιού σε ένα φάκελο ή .
- Όταν μια κάρτα μνήμης έχει κατεστραμμένη περιοχή, δεν είναι δυνατή η εγγραφή σε αυτή. Προετοιμάστε μια καινούργια κάρτα μνήμης για να αντικαταστήσετε την τρέχουσα.
- Η λειτουργία "Divide All Track Marks" δεν μπορεί να χρησιμοποιηθεί επειδή υπάρχει ένδειξη κομματιού εντός 0,5 δευτερολέπτων από το σημείο διαίρεσης.
- Η λειτουργία "Divide All Track Marks" δεν μπορεί να χρησιμοποιηθεί επειδή υπάρχει ένδειξη κομματιού εντός 0,5 δευτερολέπτων από την αρχή ή το τέλος ενός αρχείου.
- Η διάρκεια του αρχείου είναι μικρότερη από 1 δευτερόλεπτο. Δεν μπορείτε να διαιρέσετε τόσο σύντομο αρχείο.
- Η λειτουργία "Divide Current Position" δεν μπορεί να χρησιμοποιηθεί σε σημείο εντός 0,5 δευτερολέπτων από την αρχή ή το τέλος ενός αρχείου.
- Το όνομα αρχείου έχει το μέγιστο αριθμό χαρακτήρων. Ίσως να μην είναι δυνατό να διαιρέσετε ή να μετακινήσετε το αρχείο.

#### Cannot Divide - Max 199 Files

Όταν υπάρχουν ήδη 199 αρχεία στον επιλεγμένο φάκελο ή ο συνολικός αριθμός των αρχείων που είναι αποθηκευμένα στη συσκευή ψηφιακής εγγραφής υπερβαίνει το μέγιστο όριο, δεν μπορείτε να διαιρέσετε ένα αρχείο. Διαγράψτε μερικά αρχεία πριν από τη διαίρεση ενός αρχείου.

(Ανατρέξτε στο θέμα "Διαγραφή αρχείου".)

#### Same File Name Exists

Ένα αρχείο με το ίδιο όνομα αρχείου υπάρχει ήδη στο φάκελο κατά τη διαίρεση, την αντιγραφή ή τη μετακίνηση ενός αρχείου.

#### No Memory Card

Δεν είχε τοποθετηθεί κάρτα μνήμης στην υποδοχή κάρτας μνήμης όταν προσπαθήσατε να ρυθμίσετε το μενού "Select Memory" ή το μενού "File Copy".

#### New File

Το αρχείο που εγγράφεται έχει συμπληρώσει το μέγιστο όριο μεγέθους (500 MB). Το αρχείο θα διαιρεθεί αυτόματα και η εγγραφή θα συνεχιστεί ως νέο αρχείο.

#### Erased-too near Track Marks

Όταν έχει οριστεί ένδειξη κομματιού εντός 0,5 δευτερολέπτων από τη θέση διαίρεσης, η ένδειξη κομματιού διαγράφεται αυτόματα.

#### No operation with Memory Card

Δεν είναι δυνατή η ρύθμιση μιας ειδοποίησης σε αρχείο που είναι αποθηκευμένο σε μια κάρτα μνήμης. Αλλάξτε το μέσο μνήμης της συσκευής ψηφιακής εγγραφής σε "Built-In Memory".

(Ανατρέξτε στο θέμα "Επιλογή της μνήμης".)

#### AVLS

- Η ένταση του ήχου αναπαραγωγής υπερβαίνει την καθορισμένη στάθμη AVLS. Ρυθμίστε την ένταση ήχου σε μέτρια στάθμη.

  (Ανατρέξτε στο θέμα "Πληροφορίες για τη λειτουργία AVLS (μόνο Ευρωπαϊκά μοντέλα)" και "Ενεργοποίηση ή απενεργοποίηση της λειτουργίας AVLS (μόνο για ευρωπαϊκά μοντέλα)".)

- Μπορείτε να αναπαράγετε αρχεία με ακουστικά σε ένταση ήχου που υπερβαίνει την καθορισμένη στάθμη AVLS για μια συγκεκριμένη χρονική περίοδο. Το "AVLS" στο μενού έχει ρυθμιστεί αυτόματα σε "ON".

  (Ανατρέξτε στο θέμα "Πληροφορίες για τη λειτουργία AVLS (μόνο Ευρωπαϊκά μοντέλα)" και "Ενεργοποίηση ή απενεργοποίηση της λειτουργίας AVLS (μόνο για ευρωπαϊκά μοντέλα)".)

#### Change Folder

Αν δεν υπάρχουν αρχεία σε ένα φάκελο ή , δεν εμφανίζονται φάκελοι στο παράθυρο ενδείξεων. Εμφανίζεται ένας φάκελος που περιέχει ένα αρχείο.

#### System Error

Προέκυψε σφάλμα συστήματος διαφορετικό από αυτά που αναφέρονται παραπάνω. Αφαιρέστε τις μπαταρίες και τοποθετήστε τις ξανά.