# Τρόπος χρήσης

# IC Recorder ICD-PX333/PX333F

## Αναπαραγωγή ενός αρχείο σε μια επιθυμητή ώρα με τη χρήση ειδοποίησης

Μπορείτε να ενεργοποιήσετε μια ειδοποίηση και να ξεκινήσει η αναπαραγωγή ενός επιλεγμένου αρχείου μια επιθυμητή ώρα. Μπορείτε να κάνετε αναπαραγωγή ενός αρχείου μια καθορισμένη ημερομηνία, μία φορά κάθε εβδομάδα ή την ίδια ώρα κάθε ημέρα. Μπορείτε να ορίσετε μια ειδοποίηση για ένα αρχείο.

1. Επιλέξτε το αρχείο που θέλετε να αναπαραχθεί με ειδοποίηση.
2. Μεταβείτε στη λειτουργία ρύθμισης ειδοποίησης.
   1. Στη λειτουργία διακοπής, επιλέξτε DISP/MENU - "Alarm" και, στη συνέχεια, πατήστε PLAY/STOP・ENTER.

   2. Πατήστε – ή + για να επιλέξετε "ON" και, στη συνέχεια, πατήστε PLAY/STOP・ENTER.
3. Ρυθμίστε την ημερομηνία και την ώρα της ειδοποίησης.
   1. Πατήστε – ή + για να επιλέξετε "Date", την ημέρα της εβδομάδας ή "Daily" και, στη συνέχεια, πατήστε PLAY/STOP・ENTER.
   2. Εκτελέστε μία από τις ακόλουθες λειτουργίες.

      Όταν επιλέξετε "Date", ρυθμίστε το έτος, το μήνα, την ημέρα, την ώρα και τα λεπτά με τη σειρά, όπως περιγράφεται στην παράγραφο "Ρύθμιση του ρολογιού".

      Όταν επιλέξετε μια ημέρα της εβδομάδας ή "Daily", πατήστε – ή + για να ρυθμίσετε την ώρα και, στη συνέχεια, πατήστε PLAY/STOP・ENTER. Πατήστε – ή + για να ρυθμίσετε τα λεπτά και, στη συνέχεια, πατήστε PLAY/STOP・ENTER.

4. Πατήστε – ή + για να επιλέξετε ένα αγαπημένο μοτίβο ειδοποίησης και, στη συνέχεια, πατήστε PLAY/STOP・ENTER.

   Εμφανίζεται η ένδειξη "Executing...".

5. Πατήστε (διακοπή) για να εξέλθετε από τη λειτουργία μενού.
   Ολοκληρώνεται η διαδικασία ρύθμισης και εμφανίζεται η ένδειξη "" (ένδειξη ειδοποίησης) στο παράθυρο ενδείξεων.

Όταν φτάσει η καθορισμένη ημερομηνία και ώρα, η συσκευή ψηφιακής εγγραφής ενεργοποιείται αυτόματα και εμφανίζεται η ένδειξη "ALARM" στο παράθυρο ενδείξεων. Στη συνέχεια, θα γίνει αναπαραγωγή της ειδοποίησης και του επιλεγμένου αρχείου χρησιμοποιώντας το επιλεγμένο μοτίβο ειδοποίησης. Όταν ολοκληρωθεί η αναπαραγωγή, η λειτουργία της συσκευής ψηφιακής εγγραφής θα τερματιστεί αυτόματα. (Όταν ως μοτίβο ειδοποίησης έχει επιλεγεί "Beep&Play" ή "Play", η συσκευή ψηφιακής εγγραφής σταματάει στην αρχή του επιλεγμένου αρχείου.)

#### Περιγραφές του μοτίβου ειδοποίησης

Μπορείτε να επιλέξετε ένα από τα διαθέσιμα στοιχεία μενού.

Beep&Play:

Ηχεί η ειδοποίηση και, στη συνέχεια, γίνεται αναπαραγωγή του επιλεγμένου αρχείου.

Beep:

Ακούγεται μόνο η ειδοποίηση.

Play:

Γίνεται αναπαραγωγή μόνο του επιλεγμένου αρχείου.

#### Σημείωση

- Δεν ηχεί η ειδοποίηση που έχει ρυθμιστεί κατά την εγγραφή. Θα ξεκινήσει η αναπαραγωγή της ειδοποίησης μετά τη διακοπή της εγγραφής.
- Μπορείτε να ορίσετε μόνο μία ειδοποίηση για κάθε αρχείο.
- Όταν το ρολόι δεν έχει ρυθμιστεί ή δεν έχει γίνει εγγραφή αρχείων, δεν είναι δυνατό να ρυθμίσετε την ειδοποίηση.
- Η ειδοποίηση ηχεί, ακόμη και αν στη ρύθμιση "Beep" έχει επιλεγεί "OFF" στο μενού.
- Αν η ώρα ειδοποίησης προκύψει ενώ η συσκευή ψηφιακής εγγραφής πραγματοποιεί πρόσβαση σε δεδομένα, κ.λπ., η ειδοποίηση μπορεί να ακυρωθεί αυτόματα.
- Αν προκύψουν περισσότερες από μία ώρες ειδοποίησης, με μια ειδοποίηση θα γίνει αναπαραγωγή μόνο του πρώτου αρχείου.
- Αν διαιρέσετε ένα αρχείο για το οποίο έχετε ρυθμίσει μια ειδοποίηση, η ρύθμιση ειδοποίησης παραμένει μόνο στο πρώτο τμήμα του διαιρεμένου αρχείου.
- Αν διαγράψετε ένα αρχείο στο οποίο έχετε ρυθμίσει μια ειδοποίηση, τότε θα ακυρωθεί και η ειδοποίηση.
- Δεν είναι δυνατή η ρύθμιση ειδοποίησης σε αρχεία podcast.
- Δεν είναι δυνατή η ρύθμιση ειδοποίησης στα αρχεία που είναι αποθηκευμένο σε κάρτα μνήμης.

#### Υπόδειξη

- Για να αλλάξετε τη ρύθμιση ειδοποίησης, επιλέξτε το αρχείο του οποίο θέλετε να αλλάξετε τη ρύθμιση ειδοποίησης και, στη συνέχεια, ακολουθήστε τα βήματα 2 έως 5.
- Για να ακυρώσετε τη ρύθμιση ειδοποίησης, ακολουθήστε τα βήματα 1 και 2. Στο βήμα 2, επιλέξτε "OFF" (αντί για "ON") και πατήστε PLAY/STOP・ENTER. Η ειδοποίηση ακυρώνεται και η ένδειξη ειδοποίησης σβήνει από το παράθυρο ενδείξεων.
- Για να διακόψετε την αναπαραγωγή ειδοποίησης, πατήστε οποιοδήποτε κουμπί εκτός από VOL –/+ ενώ ακούγεται ο ήχος της ειδοποίησης. Αν είναι ενεργοποιημένη η λειτουργία HOLD, μπορείτε να διακόψετε την αναπαραγωγή της ειδοποίησης με το πάτημα οποιουδήποτε κουμπιού.

### Σχετικό θέμα

- Ρύθμιση του ρολογιού