# Τρόπος χρήσης

# IC Recorder ICD-PX333/PX333F

## Σύνδεση της συσκευής ψηφιακής εγγραφής με τον υπολογιστή

Για την ανταλλαγή αρχείων μεταξύ της συσκευής ψηφιακής εγγραφής και του υπολογιστή, συνδέστε τη συσκευή ψηφιακής εγγραφής με τον υπολογιστή.

1. Συνδέστε τη σύνδεση (USB) της συσκευής ψηφιακής εγγραφής με τη θύρα USB του υπολογιστή που χρησιμοποιείτε, τοποθετώντας προσεκτικά το παρεχόμενο καλώδιο σύνδεσης USB () στις συνδέσεις μέχρι κάθε βύσμα να ασφαλίσει στη θέση του.
2. Βεβαιωθείτε ότι ο υπολογιστής αναγνωρίζει κανονικά τη συσκευή ψηφιακής εγγραφής.
   - Στην οθόνη Windows, ανοίξτε το "Ο Υπολογιστής μου" ή "Υπολογιστής" και βεβαιωθείτε ότι το "IC RECORDER" ή το "MEMORY CARD" έχουν αναγνωριστεί.
   - Στην οθόνη Mac, βεβαιωθείτε ότι εμφανίζεται μια μονάδα "IC RECORDER" ή "MEMORY CARD" στο Finder.

   Ο υπολογιστής αναγνωρίζει τη συσκευή ψηφιακής εγγραφής αμέσως μόλις ολοκληρωθεί η σύνδεση. Όσο η συσκευή ψηφιακής εγγραφής είναι συνδεδεμένη με τον υπολογιστή, στο παράθυρο ενδείξεων της συσκευής ψηφιακής εγγραφής εμφανίζεται η ένδειξη "Connecting".

#### Σημείωση

- Η κανονική λειτουργία δεν θα είναι εγγυημένη αν συνδέσετε περισσότερες από δύο συσκευές USB στον υπολογιστή σας.
- Δεν παρέχεται εγγύηση για τη χρήση της συσκευής ψηφιακής εγγραφής με διανομέα USB ή καλώδιο σύνδεσης USB το οποίο δεν είναι το καλώδιο που παρέχεται.
- Ενδέχεται να προκύψει δυσλειτουργία, ανάλογα με τις συσκευές USB που έχουν συνδεθεί ταυτόχρονα.
- Προτού συνδέσετε τη συσκευή ψηφιακής εγγραφής στον υπολογιστή σας, ελέγξτε τις μπαταρίες που είναι τοποθετημένες σε αυτήν.
- Συνιστάται να αποσυνδέετε τη συσκευή ψηφιακής εγγραφής από τον υπολογιστή όταν δεν τη χρησιμοποιείτε.

### Σχετικό θέμα

- Αποσύνδεση της συσκευής ψηφιακής εγγραφής από τον υπολογιστή σας