# Αντιμετώπιση προβλημάτων

# IC Recorder ICD-PX333/PX333F

## Περιορισμοί συστήματος

Υπάρχουν ορισμένοι περιορισμοί συστήματος για τη συσκευή ψηφιακής εγγραφής. Τα προβλήματα που αναφέρονται παρακάτω δεν αποτελούν δυσλειτουργία της συσκευής ψηφιακής εγγραφής.

#### Δεν είναι δυνατή η εγγραφή αρχείων έως το μέγιστο χρόνο εγγραφής.

- Αν εγγράφετε αρχεία σε διάφορες λειτουργίες εγγραφής, ο εγγράψιμος χρόνος ποικίλλει από το μέγιστο χρόνο εγγραφής της λειτουργίας εγγραφής με την υψηλότερη ποιότητα μέχρι το μέγιστο χρόνο εγγραφής της λειτουργίας εγγραφής με τη χαμηλότερη ποιότητα.

- Το άθροισμα του αριθμού στο μετρητή (χρόνος εγγραφής που έχει παρέλθει) και του χρόνου εγγραφής που απομένει ενδέχεται να είναι μικρότερο από το μέγιστο χρόνο εγγραφής της συσκευής ψηφιακής εγγραφής.

#### Δεν είναι δυνατή η εμφάνιση ή η αναπαραγωγή αρχείων MP3 με σειρά.

Αν έχετε μεταφέρει αρχεία MP3 με τη χρήση του υπολογιστή σας, αυτά τα αρχεία ενδέχεται να μην έχουν μεταφερθεί με τη σειρά της μεταφοράς τους λόγω περιορισμών του συστήματος. Αν μεταφέρετε αρχεία MP3 από τον υπολογιστή σας στη συσκευή ψηφιακής εγγραφής ένα προς ένα, μπορείτε να εμφανίσετε και να αναπαραγάγετε τα αρχεία MP3 με τη σειρά μεταφοράς τους.

#### Ένα αρχείο διαιρείται αυτόματα.

Το αρχείο που εγγράφεται έχει συμπληρώσει το μέγιστο όριο μεγέθους (500 MB). Συνεπώς, διαιρείται αυτόματα.

#### Δεν είναι δυνατή η εισαγωγή πεζών γραμμάτων.

Ανάλογα με το συνδυασμό των χαρακτήρων που χρησιμοποιούνται για το όνομα φακέλου που δημιουργήθηκε στον υπολογιστή σας, αυτοί οι χαρακτήρες ενδέχεται να αλλάζουν όλοι σε κεφαλαία γράμματα.

#### Το σύμβολο "" εμφανίζεται στη θέση του ονόματος φακέλου, του τίτλου, του ονόματος καλλιτέχνη ή του ονόματος αρχείου.

Χρησιμοποιήθηκε χαρακτήρας που δεν υποστηρίζει η συσκευή ψηφιακής εγγραφής. Χρησιμοποιώντας τον υπολογιστή σας, αντικαταστήστε τον με χαρακτήρα που μπορεί να εμφανιστεί στη συσκευή ψηφιακής εγγραφής.

#### Όταν επιλέγετε αναπαραγωγή επανάληψης A-B, οι καθορισμένες θέσεις μετακινούνται ελαφρώς.

Ανάλογα με τα αρχεία, οι καθορισμένες θέσεις ενδέχεται να μετακινηθούν.

#### Ο χρόνος εγγραφής που απομένει συντομεύει όταν διαιρείτε ένα αρχείο.

Χρειάζεστε μια συγκεκριμένη ποσότητα ελεύθερου χώρου ώστε να είναι δυνατή η διαίρεση ενός αρχείου σε περιοχή διαχείρισης αρχείων, συνεπώς ο χρόνος εγγραφής που απομένει συντομεύεται.