# Τρόπος χρήσης

# IC Recorder ICD-PX333/PX333F

## Προφυλάξεις

### Σχετικά με την ισχύ

Η λειτουργία της μονάδας πρέπει να γίνεται μόνο με συνεχές ρεύμα 3,0 V ή 2,4 V. Χρησιμοποιήστε δύο αλκαλικές μπαταρίες LR03 (μέγεθος AAA) ή δύο επαναφορτιζόμενες μπαταρίες NH-AAA.

### Σχετικά με την ασφάλεια

Μην θέτετε τη μονάδα σε λειτουργία ενώ οδηγείτε, κάνετε ποδήλατο ή χειρίζεστε κάποιο μηχανοκίνητο όχημα.

### Σχετικά με το χειρισμό

- Μην αφήνετε τη μονάδα κοντά σε πηγές θερμότητας ή σε μέρη που εκτίθενται σε άμεση ηλιακή ακτινοβολία, υπερβολική σκόνη ή μηχανικούς κραδασμούς.
- Σε περίπτωση που οποιοδήποτε στερεό αντικείμενο ή υγρό πέσει μέσα στη μονάδα, βγάλτε τις μπαταρίες και πηγαίνετε τη μονάδα για έλεγχο από αρμόδιο προσωπικό προτού τη θέσετε ξανά σε λειτουργία.

- Προσέξτε να μην πέσει νερό επάνω στη μονάδα. Η μονάδα δεν είναι αδιάβροχη. Πιο συγκεκριμένα, να είστε προσεκτικοί στις ακόλουθες συνθήκες.

  - Όταν έχετε τη μονάδα στην τσέπη σας και επισκέπτεστε την τουαλέτα, κτλ.

    Όταν σκύβετε, η μονάδα ενδέχεται να πέσει στο νερό και να βραχεί.

  - Όταν χρησιμοποιείτε τη μονάδα σε περιβάλλον όπου είναι εκτεθειμένη στη βροχή, στο χιόνι ή σε υγρασία.
  - Σε συνθήκες όπου ιδρώνετε. Εάν αγγίξετε τη μονάδα με βρεγμένα χέρια ή την τοποθετήσετε σε τσέπη ιδρωμένων ρούχων, η μονάδα ενδέχεται να βραχεί.
- Αν χρησιμοποιήσετε τα ακουστικά σε περιβάλλον με πολύ ξηρό αέρα, ενδέχεται να νιώσετε πόνο στα αυτιά σας. Αυτό δεν αποτελεί δυσλειτουργία των ακουστικών, αλλά οφείλεται στο στατικό ηλεκτρισμό που συσσωρεύεται στο σώμα σας. Μπορείτε να μειώσετε το στατικό ηλεκτρισμό φορώντας μη συνθετικά ρούχα που παρεμποδίσουν τη δημιουργία στατικού ηλεκτρισμού.

### Σχετικά με το θόρυβο

- Ενδέχεται να ακούγεται θόρυβος όταν η μονάδα βρίσκεται κοντά σε πηγή εναλλασσόμενου ρεύματος, λάμπα φθορισμού ή κινητό τηλέφωνο κατά τη διάρκεια της εγγραφής ή της αναπαραγωγής.
- Ενδέχεται να εγγραφεί θόρυβος όταν κάποιο αντικείμενο, όπως το δάκτυλό σας, κτλ., ακουμπήσει ή γρατσουνίσει τη μονάδα κατά την εγγραφή.

### Σχετικά με τη συντήρηση

Για να καθαρίσετε το εξωτερικό της συσκευής, χρησιμοποιήστε ένα μαλακό πανί ελαφρώς βρεγμένο με νερό. Στη συνέχεια, χρησιμοποιήστε ένα στεγνό πανί για να σκουπίσετε το εξωτερικό. Μην χρησιμοποιείτε οινόπνευμα, βενζίνη ή νέφτι.

Σε περίπτωση που έχετε ερωτήσεις ή προβλήματα σχετικά με τη μονάδα σας, συμβουλευτείτε τον πλησιέστερο αντιπρόσωπο της Sony.

### Συστάσεις για τη δημιουργία αντιγράφων ασφάλειας

Για να αποφύγετε τον πιθανό κίνδυνο απώλειας δεδομένων που προκαλούνται από την τυχαία λειτουργία ή δυσλειτουργία της συσκευής ψηφιακής εγγραφής, συνιστούμε να αποθηκεύετε ένα αντίγραφο ασφάλειας των εγγεγραμμένων αρχείων σας σε υπολογιστή, κτλ.

### Σχετικά με τη χρήση κάρτας μνήμης

- Για τη μορφοποίηση (αρχική ρύθμιση) μιας κάρτας μνήμης, χρησιμοποιήστε τη συσκευή ψηφιακής εγγραφής. Οι λειτουργίες στις κάρτες μνήμης που μορφοποιούνται με τα Windows ή άλλες συσκευές δεν είναι εγγυημένες.
- Αν μορφοποιήσετε κάρτα μνήμης που περιέχει εγγεγραμμένα δεδομένα, τα εγγεγραμμένα δεδομένα θα διαγραφούν. Προσέξτε να μην διαγράψετε σημαντικά δεδομένα.
- Μην αφήνετε την κάρτα μνήμης σε σημείο όπου έχουν πρόσβαση μικρά παιδιά. Υπάρχει κίνδυνος να την καταπιούν.
- Μην τοποθετείτε και μην αφαιρείτε μια κάρτα μνήμης κατά την εγγραφή/αναπαραγωγή/μορφοποίηση. Αν το κάνετε ενδέχεται να προκληθεί δυσλειτουργία στη συσκευή ψηφιακής εγγραφής.
- Μην αφαιρείτε μια κάρτα μνήμης ενώ εμφανίζεται η κινούμενη εικόνα "Accessing..." στο παράθυρο ενδείξεων ή αν αναβοσβήνει η ένδειξη λειτουργίας με πορτοκαλί χρώμα. Αν το κάνετε αυτό, ενδέχεται να προκληθεί ζημιά στα δεδομένα.
- Δεν παρέχεται εγγύηση για τη λειτουργία όλων των τύπων συμβατών καρτών μνήμης με τη συσκευή ψηφιακής εγγραφής.
- Για συμβατές κάρτες μνήμης M2™, ανατρέξτε στον ιστότοπο της Sony (Ανατρέξτε στο θέμα "Ιστοσελίδες υποστήριξης πελατών").
- "MagicGate™" είναι το συγκεντρωτικό όνομα των τεχνολογιών προστασίας περιεχομένου που αναπτύσσει η Sony. Η συσκευή ψηφιακής εγγραφής δεν υποστηρίζει εγγραφή/αναπαραγωγή δεδομένων που απαιτεί λειτουργίες MagicGate™.
- Η συσκευή ψηφιακής εγγραφής δεν υποστηρίζει παράλληλη μεταφορά δεδομένων.
- Δεν είναι δυνατό να χρησιμοποιήσετε κάρτα μνήμης τύπου ROM (read-only-memory) ή με προστασία από εγγραφή.
- Τα δεδομένα μπορεί να καταστραφούν στις παρακάτω περιπτώσεις:
  - Όταν μια κάρτα μνήμης αφαιρείται ή όταν η συσκευή ψηφιακής εγγραφής απενεργοποιείται κατά τη διάρκεια λειτουργίας ανάγνωσης ή εγγραφής.
  - Όταν μια κάρτα μνήμης χρησιμοποιείται σε χώρους με στατικό ηλεκτρισμό ή ηλεκτρικό θόρυβο.
- Δεν αναλαμβάνουμε καμία ευθύνη για τυχόν απώλεια ή καταστροφή εγγεγραμμένων δεδομένων.
- Συνιστάται να αποθηκεύετε ένα αντίγραφο ασφάλειας των σημαντικών δεδομένων.
- Μην ακουμπάτε τον ακροδέκτη μιας κάρτας μνήμης με το χέρι σας ή με κάποιο μεταλλικό αντικείμενο.
- Προσέξτε προκειμένου η κάρτα μνήμης να μην χτυπηθεί, να μην λυγίσει ή να μην πέσει.
- Μην αποσυναρμολογείτε και μην τροποποιείτε μια κάρτα μνήμης.
- Μην φέρνετε την κάρτα μνήμης σε επαφή με νερό.
- Μην χρησιμοποιείτε την κάρτα μνήμης στις παρακάτω συνθήκες:
  - Σε χώρους χωρίς τις απαιτούμενες συνθήκες λειτουργίας, όπως το ζεστό εσωτερικό ενός αυτοκινήτου που είναι σταθμευμένο στον ήλιο ή/και το καλοκαίρι, ένας εξωτερικός χώρος σε άμεση ηλιοβολή ή ένας χώρος κοντά σε σύστημα θέρμανσης.
  - Σε χώρους με υγρασία ή σε χώρους όπου υπάρχουν διαβρωτικές ουσίες.
- Όταν χρησιμοποιείτε μια κάρτα μνήμης, βεβαιωθείτε ότι η τοποθέτηση στην υποδοχή της γίνεται προς τη σωστή κατεύθυνση.