# Τρόπος χρήσης

# IC Recorder ICD-PX333/PX333F

## Διαίρεση αρχείου στο τρέχον σημείο

Μπορείτε να διαιρέσετε ένα αρχείο σε κατάσταση διακοπής, ώστε το αρχείο να διαιρεθεί σε δύο μέρη. Στα ονόματα των διαιρεμένων αρχείων προστίθενται οι νέοι αριθμοί αρχείου. Διαιρώντας ένα αρχείο, μπορείτε εύκολα να εντοπίσετε το σημείο από το οποίο θέλετε να γίνει η αναπαραγωγή όταν πραγματοποιείτε εγγραφή μεγάλης διάρκειας, όπως σε μία σύσκεψη. Μπορείτε να διαιρέσετε ένα αρχείο έως ότου ο συνολικός αριθμός αρχείων στο φάκελο να φτάσει το μέγιστο επιτρεπόμενο αριθμό.

1. Σταματήστε το αρχείο στο σημείο όπου θέλετε να διαιρέσετε το αρχείο.
2. Στη λειτουργία διακοπής, επιλέξτε DISP/MENU - "Divide" - "Divide Current Position" και, στη συνέχεια, πατήστε PLAY/STOP・ENTER.

   Η ένδειξη "Divide?" εμφανίζεται στην οθόνη.

3. Πατήστε – ή + για να επιλέξετε "YES" και, στη συνέχεια, πατήστε PLAY/STOP・ENTER.

   Εμφανίζεται η κινούμενη εικόνα "Dividing..." και στα διαιρεμένα αρχεία προστίθεται ένας αύξων αριθμός ("_1" για το αρχικό αρχείο και "_2" για το νέο αρχείο).

   A. Πριν από τη διαίρεση ενός αρχείου: Το είναι το σημείο που θέλετε να διαιρέσετε.

   B. Μετά τη διαίρεση ενός αρχείου: Προστίθεται ένας αύξων αριθμός στο όνομα αρχείου των διαιρεμένων αρχείων.

4. Πατήστε (διακοπή) για να εξέλθετε από τη λειτουργία μενού.

#### Σημείωση

- Χρειάζεστε συγκεκριμένο ελεύθερο χώρο στο μέσο μνήμης για να διαιρέσετε ένα αρχείο.
- Όταν διαιρείτε ένα αρχείο με έναν τίτλο και όνομα καλλιτέχνη, το νεότερο τμήμα έχει τον ίδιο τίτλο και όνομα καλλιτέχνη.
- Δεν είναι δυνατή η διαίρεση αρχείων που δεν έχουν εγγραφεί με τη χρήση της συσκευής ψηφιακής εγγραφής (π.χ. αρχείο που έχει μεταφερθεί από υπολογιστή). Επιπλέον, όταν επεξεργάζεστε αρχεία χρησιμοποιώντας το παρεχόμενο λογισμικό Sound Organizer, ενδέχεται να μην είναι δυνατή η διαίρεση αρχείων.
- Όταν ένα αρχείο διαιρεθεί, δεν είναι δυνατό να επιστρέψει στην αρχική του κατάσταση.
- Αν διαιρέσετε κάποιο αρχείο σε ένα σημείο εντός 0,5 δευτερολέπτων από μια ένδειξη κομματιού, η ένδειξη κομματιού θα διαγραφεί.
- Λόγω των περιορισμών που ισχύουν στο σύστημα, δεν είναι δυνατή η διαίρεση ενός αρχείου στην αρχή ή στο τέλος του.
- Δεν είναι δυνατή η διαίρεση ενός προστατευμένου αρχείου. Για να διαιρέσετε ένα αρχείο, καταργήστε πρώτα την προστασία.

#### Υπόδειξη

- Για να ακυρώσετε τη διαίρεση, επιλέξτε "NO" στο βήμα 3 και, στη συνέχεια, πατήστε PLAY/STOP・ENTER.

### Σχετικό θέμα

- Προστασία αρχείου