# Τρόπος χρήσης

# IC Recorder ICD-PX333/PX333F

## Ρύθμιση του ρολογιού χρησιμοποιώντας το μενού

Ενώ η συσκευή ψηφιακής εγγραφής βρίσκεται σε κατάσταση διακοπής, μπορείτε να ρυθμίσετε το ρολόι χρησιμοποιώντας το μενού.

1. Επιλέξτε DISP/MENU - "Detail Menu" - "Date&Time" και, στη συνέχεια, πατήστε PLAY/STOP・ENTER.

2. Πατήστε – ή + για να επιλέξετε "Auto(Synchronizing)" ή "Manual" και, στη συνέχεια, πατήστε PLAY/STOP・ENTER.

   Όταν επιλέξετε "Auto(Synchronizing)", το ρολόι ρυθμίζεται αυτόματα με τη χρήση του ρολογιού στον υπολογιστή που είναι συνδεδεμένος με τη συσκευή ψηφιακής εγγραφής και στον οποίο εκκινείται το λογισμικό Sound Organizer.

   Όταν επιλέξετε "Manual", συνεχίστε με τα επόμενα βήματα.

3. Ρυθμίστε το έτος, το μήνα, την ημέρα, την ώρα και τα λεπτά.

   Πατήστε – ή + για να ρυθμίσετε διαδοχικά το έτος, το μήνα, την ημέρα, την ώρα και τα λεπτά και κατόπιν πατήστε PLAY/STOP・ENTER.

   Όταν ρυθμίζετε το έτος, επιλέξτε τα δύο τελευταία ψηφία του έτους. Όταν ρυθμίζετε τα λεπτά, εμφανίζεται η κινούμενη εικόνα "Executing...".

4. Πατήστε (διακοπή) για να εξέλθετε από τη λειτουργία μενού.

#### Σημείωση

- Αν δεν πατήσετε το PLAY/STOP・ENTER εντός 1 λεπτού από την εισαγωγή των δεδομένων ρύθμισης ρολογιού, ακυρώνεται η λειτουργία ρύθμισης ρολογιού και το παράθυρο επιστρέφει στην ένδειξη διακοπής λειτουργίας.
- Η ώρα εμφανίζεται είτε σε 12ωρη μορφή με το "AM" ή το "PM" ή σε 24ωρη μορφή, ανάλογα με τη ρύθμιση "Time Display" στο μενού. Η προεπιλεγμένη ρύθμιση διαφέρει ανάλογα με τη χώρα ή την περιοχή όπου αγοράσατε τη συσκευή ψηφιακής εγγραφής.

#### Υπόδειξη

- Όταν η συσκευή ψηφιακής εγγραφής είναι στη λειτουργία διακοπής, πατήστε (διακοπή), για να εμφανιστεί η τρέχουσα ημερομηνία και ώρα για περίπου 3 δευτερόλεπτα.

### Σχετικό θέμα

- Επιλογή εμφάνισης του ρολογιού (Time Display)